

VLADA REPUBLIKE HRVATSKE

Zagreb, 9. siječnja 2025.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjenama Odluke o davanju suglasnosti Lučkoj upravi Rijeka za osnivanje Slobodne zone luke Rijeka |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG**

Na temelju članka 16. i 21. Zakona o slobodnim zonama („Narodne novine“, br. 44/96., 78/99., 127/00., 92/05., 85/08., 148/13. i 58/20.), Vlada Republike Hrvatske je na sjednici održanoj ................... 2025. godine, donijela

**ODLUKU O IZMJENAMA ODLUKE O DAVANJU SUGLASNOSTI LUČKOJ UPRAVI RIJEKA ZA OSNIVANJE SLOBODNE ZONE LUKE RIJEKA**

I.

U Odluci o davanju suglasnosti Lučkoj upravi Rijeka za osnivanje Slobodne zone luke Rijeka („Narodne novine“, br. 63/97., 62/02., 83/03., 67/09., 78/13., 90/13., 20/14., 40/15. i 119/23.) točka II. mijenja se i glasi:

„Područje Slobodne zone luke Rijeka na lučkom području luke Rijeka u Bazenu Rijeka obuhvaća:

* *kopneni dio ukupne površine 304.497 m2*:
1. lokacija Rijeka - katastarske čestice: 3343, 3349, 3350, 3351, 3352, 3354, 3357, 3359, 3360, 3364, 3366, 3369, 3372, 3329/1, 3329/13, 3329/5, 3356/1, 3356/2, 3361/1, 3361/2, 3363/1, 3363/2, 3368/1, 3368/2, 3368/3 i 3368/4, sve k.o. Stari Grad:
2. lokacija Rijeka - dio katastarske čestice 4126/3, k.o. Stari Grad, granice područja definirane su točkama od 86. do 94., a koordinate detaljnih točaka iskazane su u metrima u službenom položajnom referentnom koordinatnom sustavu Republike Hrvatske HTRS96/TM:

|  |  |  |
| --- | --- | --- |
| **Broj točke** | **E koordinataHTRS96/TM(m)** | **N koordinataHTRS96/TM(m)** |
| 86 | 338256.79 | 5022856.16 |
| 87 | 338268.78 | 5022849.47 |
| 88 | 338266.66 | 5022845.10 |
| 89 | 338302.24 | 5022826.80 |
| 90 | 338295.06 | 5022812.12 |
| 91 | 338289.15 | 5022815.20 |
| 92 | 338271.48 | 5022824.38 |
| 93 | 338257.36 | 5022831.53 |
| 94 | 338246.89 | 5022837.22 |

1. lokacija Rijeka - dio katastarske čestice 3329/12, k.o. Stari Grad, granice područja k. č. 3329/12 koje ne ulazi u područje slobodne zone definirano je točkama od 4. do 13., a koordinate detaljnih točaka iskazane su u metrima u službenom položajnom referentnom koordinatnom sustavu Republike Hrvatske HTRS96/TM:

|  |  |  |
| --- | --- | --- |
| **Broj točke** | **E koordinataHTRS96/TM(m)** | **N koordinataHTRS96/TM(m)** |
| 4 | 337163.22 | 5023340.29 |
| 5 | 337371.14 | 5023276.10 |
| 6 | 337373.49 | 5023283.74 |
| 7 | 337377.59 | 5023282.20 |
| 8 | 337387.53 | 5023278.83 |
| 9 | 337405.04 | 5023273.51 |
| 10 | 337427.83 | 5023266.49 |
| 11 | 337429.17 | 5023266.08 |
| 12 | 337439.01 | 5023286.03 |
| 13 | 337436.85 | 5023287.82 |

1. lokacija Brajdica Jug – katastarske čestice: 6679, 6680/1, 6680/2, 6681, 6682, 6683, 6684/1, 6684/2, 6685/1, 6685/3, 6685/5, 6685/6, 6685/8, 6686/1, 6922/6, 6922/8, 7060, sve k.o. Sušak - Nova.
* *morski dio ukupne površine 44.628.808 m2:*
1. lokacija Rijeka - dio mora obilježen točkama izraženim u službenom položajnom referentnom koordinatnom sustavu Republike Hrvatske HTRS96/TM:

|  |  |  |  |
| --- | --- | --- | --- |
| **Broj točke** | **E koordinataHTRS96/TM(m)** | **N koordinataHTRS96/TM(m)** | **Napomena** |
| 1 | 337078.51 | 5023139.36 | Spoj s kopnom |
| 2 | 337049.06 | 5023043.79 |   |
| 3 | 337356.69 | 5022949.65 |   |
| 4 | 338173.30 | 5022578.40 |   |
| 5 | 338295.06 | 5022812.12 | Spoj s kopnom |

1. lokacija Brajdica - dio mora obilježen točkama izraženim u službenom položajnom referentnom koordinatnom sustavu Republike Hrvatske HTRS96/TM:

|  |  |  |  |
| --- | --- | --- | --- |
| **Broj točke** | **E koordinataHTRS96/TM(m)** | **N koordinataHTRS96/TM(m)** | **Napomena** |
| 6 | 339280.80 | 5022243.52 | Spoj s kopnom |
| 7 | 339218.42 | 5022025.22 |   |
| 8 | 339876.22 | 5021837.24 |   |
| 9 | 339903.69 | 5021933.39 | Spoj s kopnom |

1. zapadno sidrište - dio mora obilježen točkama izraženim u službenom položajnom referentnom koordinatnom sustavu Republike Hrvatske HTRS96/TM:

|  |  |  |
| --- | --- | --- |
| **Broj točke** | **E koordinataHTRS96/TM (m)** | **N koordinataHTRS96/TM (m)** |
| 1 | 329685.60 | 5019125.74 |
| 2 | 333336.87 | 5023661.48 |
| 3 | 335794.54 | 5022670.59 |
| 4 | 331365.14 | 5018339.50 |

1. istočno sidrište - dio mora obilježen točkama izraženim u službenom položajnom referentnom koordinatnom sustavu Republike Hrvatske HTRS96/TM:

|  |  |  |
| --- | --- | --- |
| **Broj točke** | **E koordinataHTRS96/TM (m)** | **N koordinataHTRS96/TM (m)** |
| 5 | 333814.18 | 5016977.05 |
| 6 | 336698.63 | 5022276.13 |
| 7 | 339675.40 | 5021088.05 |
| 8 | 340837.46 | 5020502.78 |
| 9 | 338852.55 | 5014437.96 |

„.

II.

Točka IV. mijenja se i glasi:

„Na području Slobodne zone luke Rijeka mogu se obavljati sljedeće djelatnosti: proizvodnja robe, oplemenjivanje robe, skladištenje robe, trgovina na veliko, strateške aktivnosti poslovne podrške, aktivnosti osnivanja tehnoloških razvojno-inovacijskih centara te pružanje usluga, osim bankarskih i drugih novčanih poslova i usluga osiguranja i reosiguranja imovine i osoba.

U Slobodnoj zoni luke Rijeka nije dopušteno obavljanje trgovine na malo.“.

III.

Ova Odluka stupa na snagu danom donošenja, a objavit će se u „Narodnim novinama“.

KLASA:

URBROJ:

Zagreb,

PREDSJEDNIK

 mr. sc. Andrej Plenković

OBRAZLOŽENJE

Slobodna zona luke Rijeka osnovana je Odlukom o davanju suglasnosti Lučkoj upravi Rijeka za osnivanje Slobodne zone luke Rijeka (Narodne novine, br. 63/97., 62/02., 83/03., 67/09., 78/13., 90/13., 20/14., 40/15. i 119/23., dalje Odluka), a područje slobodne zone sastoji se od tri odvojene lokacije - bazena Rijeka, Raša i Bakar.

Lučka uprava Rijeka podnijela je 31. svibnja 2024. Ministarstvu gospodarstva (dalje Ministarstvo) Zahtjev za izmjenom područja Slobodne zone luke Rijeka u bazenu Rijeka koji se temelji na interesu društva Rijeka Gateway d.o.o., korisnika Slobodne zone luke Rijeka, a ujedno i jedinog koncesionara na kontejnerskom terminalu Rijeka Gateway, da buduće poslovanje obavlja u okviru instituta privremenog smještaja, a ne više u režimu slobodne zone.

Sukladno podnesenom Zahtjevu iz svibnja 2024. kopneni dio područja slobodne zone u bazenu Rijeka smanjio bi se za 205.563 m2, a morski dio za 2.987.303 m2.

Preduvjet za pokretanje odvojenog postupka kojim bi se omogućila primjena instituta privremenog smještaja na području koje je u ovom trenutku i dio slobodne zone i dio koncesijskog područja temeljem Ugovora o koncesiji sklopljenog između davatelja koncesije Lučke uprave Rijeka i koncesionara društva Rijeka Gateway d.o.o., je izuzimanje tog područja iz režima slobodne zone.

Društvo Rijeka Gateway d.o.o. smatra kako je poslovanje u okviru instituta privremenog smještaja optimalan model poslovanja na budućem kontejnerskom terminalu zbog mogućnosti korištenja pojednostavljenih i učinkovitijih procedura dostupnih u carinskom zakonodavstvu Europske unije i Republike Hrvatske u okviru instituta privremenog smještaja. Nadalje, posebno se ističe kako promjena statusa tog područja iz režima slobodne zone u institut privremenog smještaja neće ni na koji način utjecati na djelatnost operatera terminala koju obavlja društvo Rijeka Gateway d.o.o., obzirom da njihova djelatnost ostaje u potpunosti identična onoj kako je definirana Ugovorom o koncesiji. Usluge koje će društvo Rijeka Gateway d.o.o., kao koncesionar pružati temeljem Ugovora o koncesiji ostaju iste, dok uvođenjem instituta privremenog smještaja dolazi isključivo do povećane efikasnosti carinskih procesa, a time i veće operativnosti samog terminala.

Pravna osnova koja uređuju uvjete potrebne za stjecanje statusa odnosno primjenu instituta privremenog smještaja te njegovo kasnije funkcioniranje obuhvaća sljedeće propise:

- Uredba (EU) br. 952/2013 Europskog parlamenta i Vijeća o Carinskom zakoniku Unije (SL L 269, od 10.10.2013) s izmjenama i dopunama;

− Delegirana uredba Komisije (EU) br. 2015/2446 o dopuni Uredbe (EU) br. 952/2013 Europskog parlamenta i Vijeća koja se odnose na pojedine odredbe Carinskog zakonika Unije (SL L 343/1, 29.12.2015.) s izmjenama i dopunama;

− Provedbena uredba Komisije (EU) br. 2015/2447 o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (SL L 343/558, 29.12.2015) s izmjenama i dopunama;

− Zakon o provedbi carinskog zakonodavstva Europske unije (Narodne novine, br. 40/16.).

U cilju utvrđivanja utječe li izuzimanje područja iz režima slobodne zone na gore navedeni Ugovor o koncesiji, Lučka uprava Rijeka se očitovala da su potpisnice Ugovora o koncesiji suglasne s izmjenom Ugovora čime bi se uzelo u obzir ukidanje režima slobodne zone na području koje time prestaje biti dio slobodne zone, ali ostaje dio koncesijskog područja. Izmjene će se provesti do početka rada kontejnerskog terminala Rijeka Gateway, očekivano u drugoj polovici 2025., a sastojat će se od:

- brisanja definicije pojma „Zakon o slobodnim zonama“ u članku 1.2;

- brisanja članka 2.3. ( uređuje se status Koncesionara kao korisnika Slobodne zone);

- brisanja točke (h) u članku 5.1 (propisuje se da Lučka uprava Rijeka ima obvezu izvršiti propisane pripremne radove radi ispunjenja uvjeta za početak poslovanja Slobodne zone na koncesijskom području te pribaviti službeno rješenje od strane Službenih tijela o tome da su uvjeti za početak poslovanja Slobodne zone ispunjeni); te

- brisanja točke (e) u članku 9.2 (utvrđuje se da su Službena tijela izdala rješenje da su ispunjeni uvjeti za početak poslovanja Slobodne zone, da je Lučka uprava Rijeka dala pisanu izjavu da je Slobodna zona počela poslovati te da je primjerak rješenja i izjave dostavila Koncesionaru – društvu Rijeka Gateway d.o.o.).

U cilju utvrđivanja utječe li izuzimanje područja iz režima slobodne zone na smanjenje prihoda od naknade za koncesiju temeljem navedenog Ugovora o koncesiji, Lučka uprava Rijeka se očitovala da predložena izmjena područja slobodne zone neće dovesti do smanjenja prihoda od naknade za koncesiju, već je pretpostavka da je moguće djelomično povećanje prihoda Lučke uprave Rijeka od naknade za koncesiju.

Prihodi Lučke uprave Rijeka vezani za područje slobodne zone obuhvaćaju prihode od stalnog i promjenjivog dijela naknade za koncesiju sukladno navedenom Ugovoru o koncesiji, te prihode od lučkih pristojbi.

Stalni dio naknade za koncesiju temeljem Ugovora o koncesiji iznosi 2.000.000,00 eura godišnje te predstavlja prihod Lučke uprave Rijeka. S obzirom da članak 2.3. Ugovora o koncesiji definira da naknada za korištenje slobodne zone mora biti uključena u naknade za koncesiju, kao i da koncesionar Rijeka Gateway d.o.o. nema obvezu plaćati nikakvu daljnju ili zasebnu naknadu za korištenje slobodne zone izuzev naknade za koncesiju, prihodi Lučke uprave Rijeka od stalnog dijela naknade za koncesiju na području koje nakon planirane izmjene više neće biti uključeno u obuhvat Slobodne zone luke Rijeka (već nastavljaju biti dio koncesijskog područja koncesionara Rijeka Gateway d.o.o.) ostaju nepromijenjeni i iznosit će 2.000.000,00 eura godišnje.

Prihodi Lučke uprave Rijeka od promjenjivog dijela naknade za koncesiju vezani su za ostvareni bruto godišnji prihod terminala na kojem posluje koncesionar Rijeka Gateway d.o.o., tj. izračunavaju se kao postotak ostvarenog bruto godišnjeg prihoda terminala.

Predložena izmjena područja Slobodne zone luke Rijeka na način da se koncesijsko područje izuzme iz režima slobodne zone, otvorila bi koncesionaru Rijeka Gateway d.o.o. mogućnost nastavka poslovanja uz korištenje instituta privremenog smještaja (uz pretpostavku da će im isto biti odobreno u kasnije pokrenutom odvojenom postupku). Nadalje, institut privremenog smještaja omogućio bi primjenu pojednostavljenih i učinkovitijih carinskih procedura na terminalu, što bi moglo rezultirati pozitivnim utjecajem na prosječno vrijeme zadržavanja kontejnera na terminalu i bržim protokom robe te posljedično dovesti do povećanja kontejnerskog prometa (izraženog u TEU *- twenty-foot equivalent unit*) i količine tereta te bruto godišnjeg prihoda koncesionara Rijeka Gateway d.o.o., a samim time i povećanja prihoda Lučke uprave Rijeka od promjenjivog dijela naknade za koncesiju.

Tablica 1: Usporedba poslovanja koncesionara Rijeka Gateway d.o.o. u režimu slobodne zone i korištenjem instituta privremenog smještaja

|  |  |  |  |  |
| --- | --- | --- | --- | --- |
| Carinski status | Garantirani promet prema Ugovoru o koncesiji | Operativni kapacitet terminala | Procijenjeno prosječno vrijeme carinske procedure | Procijenjeno prosječno zadržavanje kontejnera na terminalu |
| Slobodna zona | 500.001 TEU | 506.275 TEU | 24 h | 6-7 dana |
| Privremeni smještaj | 500.001 TEU | 625.031 TEU | 4 h | 5-6 dana |

*Izvor: Rijeka Gateway d.o.o.*

Predlaže se i izmjena točke IV. Odluke koja propisuje djelatnosti koje se mogu obavljati u slobodnoj zoni, iz razloga što je ista formulirana 1997. godine te ju je potrebno uskladiti s odredbama danas važećeg Zakona.